smcproject/ml-wiki-sentences huggingface dataset:
കുടുംബം സെന്റ് പീറ്റേഴ്‌സ്ബർഗിലേക്ക് താമസം മാറ്റി.
അവിടെ ആൺകുട്ടിയെ വളർത്തിയത് അവന്റെ രണ്ടാനച്ഛനായ നിൽ സെസ്ലാവിൻ ആണ്.
പത്താം വയസ്സിൽ, വാസിലി ബാലലൈകയും മറ്റ് നാടോടി ഉപകരണങ്ങളും വായിക്കാൻ തുടങ്ങി അവലംബങ്ങൾ External links Государственный академический русский оркестр им.
Андреева Archived 2016-03-04 at the Wayback Machine .
വാസില്ല, അലാസ്ക ഇംഗ്ലീഷ് വിലാസം https://ml.wikipedia.org/wiki/Wasilla,_Alaska
മറ്റനുസ്ക-സസ്റ്റിന ബറോയിൽ ഉൾപ്പെട്ടിരിക്കുന്ന അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലുള്ള ഒരു പട്ടണമാണ് വാസില്ല (Wasilla) .
അലാസ്കയിലെ ആറാമത്തെ വലിയ നഗരമാണിത്.
സംസ്ഥാനത്തിന്റെ തെക്ക് മധ്യഭാഗത്ത് മറ്റനുസ്ക-സസ്റ്റിന താഴ്‌വരയിൽ കുക്ക് ഇൻലെറ്റിന്റെ വടക്കേ മൂലയിലാണ് ഇത് സ്ഥിതി ചെയ്യുന്നത്.
2000 ലെ സെൻസസിൽ 5,469 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് പ്രകാരം 7,831 ആയി വർദ്ധിച്ചിരുന്നു.
2019 ൽ ഇവിടുത്തെ ജനസംഖ്യ 10,838 ആകുമെന്ന് കണക്കുകൂട്ടിയിരുന്നു.
ബറോയിലെ തന്നെ വലിയ പട്ടണമായ വാസില്ല 2018 ലെ കണക്കുകൾ പ്രകാരം 399,148 ജനസംഖ്യയുണ്ടായിരുന്ന ആങ്കറേജ് മെട്രോപോളിറ്റൻ ഏരിയായുടെ ഭാഗവും കൂടിയാണ്.
അലാസ്ക റെയിൽ‌റോഡിന്റെയും ഓൾഡ് കാർലെ വാഗൺ റോഡിന്റെയും കവലയിൽ സ്ഥാപിതമായ ഈ പട്ടണം സമീപത്തെ ഖനനനഗരമായ നിക്കിന്റെ ചെലവിലാണ് അഭിവൃദ്ധി പ്രാപിച്ചത്.
ചരിത്രപരമായി ഒരു സംരംഭക സാമ്പത്തിക അടിത്തറയുള്ള ഈ പട്ടണം 1970 കളിലെ ചെറുകിട കൃഷി, വിനോദം എന്നിവയിൽ നിന്ന് ആങ്കറേജിലെ അല്ലെങ്കിൽ അലാസ്കയിലെ നോർത്ത് സ്ലോപ്പ് ഓയിൽഫീൽഡുകളിലും അനുബന്ധ അടിസ്ഥാന സൗകര്യങ്ങളിലും ജോലി ചെയ്യുന്ന തൊഴിലാളികളെ പിന്തുണയ്ക്കുന്ന ഒരു പട്ടണമായി മാറി.
ജോർജ്ജ് പാർക്ക്സ് ഹൈവേ ഈ പട്ടണത്തെ ആങ്കറേജിന്റെ ഒരു യാത്രാ പ്രാന്തപ്രദേശമാക്കി മാറ്റി.
അലാസ്ക ഡിപ്പാർട്ട്മെന്റ് ഓഫ് എൻവയോൺമെന്റൽ കൺസർവേഷൻ ആൻഡ് പബ്ലിക് അസിസ്റ്റൻസ്, സോഷ്യൽ സർവീസസ് ഉൾപ്പെടെ നിരവധി സംസ്ഥാന, ഫെഡറൽ ഏജൻസികൾക്ക് വാസിലയിൽ ഓഫീസുകളുണ്ട്.
വാസില്ല നഗരത്തിന് ഈ പേരു കിട്ടാൻ കാരണം അക്കാലത്തു ജീവിച്ചിരുന്ന ആദരണീയനായ ഡിനൈന ഇന്ത്യൻ ചീഫിന്റെ പേരിൽ നിന്നാണെന്നാണ് വിശ്വസിക്കപ്പെടുന്നത്.
ഡിനൈനാ (Dena'ina) അത്തബാസ്കൻ ഇന്ത്യൻ നാടോടിഭാഷയിൽ ശുദ്ധവായുവിന്റെ ശ്വസനം എന്നാണ് ഈ വാക്കിന്റെ അർത്ഥം.
മറ്റു ചില സ്രോതസ്സുകളിൽ, ചീഫിന്റ വാസിൽ എന്ന പേര് റഷ്യന് പേരായ വില്ല്യം എന്ന പേരന്റെ വ്യതിയാനമാണെന്നാണ്.
പട്ടണം രൂപം കൊള്ളുന്നത് 1917 ൽ ക്നിക്-വില്ലോ ഖനനപഥത്തിനും പുതുതായി പണികഴിപ്പിച്ച അലാസ്ക റെയിൽറോഡ് കടന്നു പോകുന്നതിനും കുറുകെയുള്ള ജംഗ്‌ഷനിലായിരുന്നു.
വാസില്ല നഗരം ചുറ്റുപാടുമുള്ള പ്രദേശങ്ങൾ ചേർത്ത് സംയോജിപ്പിക്കപ്പെട്ടത് 1973 ലായിരുന്നു.
അലാസ്കയിൽ എണ്ണ ശേഖരം കണ്ടുപിടിച്ചതിന് ശേഷം 1970 കളിലും 1980 കളിലുമാണ് നഗരത്തിന്റെ വളർച്ച ത്വരിതഗതിയിലായത്.
വാസില്ല നഗരം നിലനിൽക്കുന്ന അക്ഷാംശരേഖാംശങ്ങൾ 61°34′54″N 149°27′9″W ﻿ / ﻿ 61.58167°N 149.45250°W ﻿ / 61.58167; -149.45250 (61.581732, −149.452539) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം ഈ പട്ടണത്തിന്റെ ആകെ വിസ്തീർണ്ണം 12.4 ചതുരശ്ര മൈൽ (32.2 ചതുരശ്ര കിലോമീറ്റർ) ആണ്.
ഇതിൽ 11.7 ചതുരശ്ര മൈൽ (30.4 ചതുരശ്ര കിലോമീറ്റർ) കരപ്രദേശവും 0.7 ചതുരശ്ര മൈൽ (1.8 ചതുരശ്ര കിലോമീറ്റർ) അതായത് 5.64 ശതമാനം ഭാഗം വെള്ളവുമാണ്.
വാസില്ല തടാകത്തിനും ലൂസില്ലെ തടാകത്തിനും സമീപത്തായി സ്ഥിതി ചെയ്യുന്ന വസില്ല, മാറ്റനുസ്ക താഴ്‌വരയിലെ രണ്ട് പട്ടണങ്ങളിൽ ഒന്നാണിത്.
വാസുകി ഇംഗ്ലീഷ് വിലാസം https://ml.wikipedia.org/wiki/Vasuki വാസുകിയെ കയറായി പാലാഴി മഥനം നടത്തുന്നു
ഭാരതീയ പുരാണപ്രകാരം പാതാളത്തിൽ വസിക്കുന്ന നാഗ ദൈവങ്ങളുടെ രാജാക്കളിൽ ഒന്നാണ് വാസുകി .
വാസുകി കശ്യപമുനിയുടേയും കദ്രുവിന്റെയും പുത്രനാണ്.
വാസുകി ശിവന്റെ ഹാരവുമായിട്ടാണ് കഴിയുന്നത്.
ബുദ്ധമതത്തിലും വാസുകിക്ക് ഒരു പ്രധാന സ്ഥാനമുണ്ട്.
വാസുകി തലയിൽ നാഗമാണിക്യം വഹിക്കുന്നു.
വാസുകിയുടെ സഹോദരിയാണ് മാനസ.
ചൈനീസ്, ജാപ്പനീസ് ഐതിഹ്യങ്ങളിൽ വാസുകി എട്ട് മഹാനാഗങ്ങളിൽ ഒരാളാണ്.
മറ്റുള്ളവർ നന്ദ (നാഗരാജ), ഉപനന്ദ, സാഗര (ശങ്കര), തക്ഷകൻ, ബലവാൻ, അനവതപ്ത, ഉത്പല എന്നിവരാണ്.
പ്രമാണങ്ങൾ Vasuki എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dictionary of Hindu Lore and Legend ( ISBN 0-500-51088-1 ) by Anna L. Dallapiccola Indian Mythology, by ApamNapat Archived 2006-05-04 at the Wayback Machine .
Nagas Stories from the Ramayana Archived 2006-01-08 at the Wayback Machine .
Hachi Bushu - The Eight Legions, Buddhist Protectors Dragon in China and Japan ( ISBN 0-7661-5839-X ) by M.W. De Visser
വാസിൽ സ്ലിപാക് ഇംഗ്ലീഷ് വിലാസം https://ml.wikipedia.org/wiki/Vasyl_Slipak
ഒരു ഉക്രേനിയൻ ബാരിറ്റോൺ ഓപ്പറ ഗായകനായിരുന്നു വാസിൽ യാരോസ്ലാവോവിച്ച് സ്ലിപാക് (ഉക്രേനിയൻ: Василь Ярославович Сліпак, 20 ഡിസംബർ 1974 - 29 ജൂൺ 2016) .
1994 മുതൽ ഫ്രാൻസിൽ പാരീസ് ഓപ്പറ, ഓപ്പറ ബാസ്റ്റില്ലെ തുടങ്ങിയ വേദികളിൽ അദ്ദേഹം പതിവായി അവതരിപ്പിച്ചു.
അദ്ദേഹത്തിന്റെ ഓപ്പറ പ്രകടനത്തിന്, ടോറെഡോർ ഗാനത്തിനുള്ള "മികച്ച പുരുഷ പ്രകടനം" ഉൾപ്പെടെ നിരവധി അവാർഡുകൾ സ്ലിപാക്കിന് ലഭിച്ചു.
ഉക്രേനിയൻ സൈന്യത്തിലെ സന്നദ്ധപ്രവർത്തകനായ സ്ലിപാക്ക്, ഡോൺബാസിൽ യുദ്ധത്തിനിടെ ബഖ്മുട്ട് മേഖലയിലെ ലുഹാൻസ്‌കെ ഗ്രാമത്തിന് സമീപം ഒരു റഷ്യൻ സ്‌നൈപ്പറാൽ കൊല്ലപ്പെട്ടു.
ഓപ്പറ കൂടാതെ, ഒരു സന്നദ്ധ സൈനികനെന്ന നിലയിലുള്ള അദ്ദേഹത്തിന്റെ പ്രവർത്തനത്തിന് മരണാനന്തരം ഉക്രെയ്നിലെ ഹീറോ എന്ന പദവി അദ്ദേഹത്തിന് ലഭിച്ചു.
സ്ലിപാക്ക് ഉക്രെയ്നിലേക്ക് മടങ്ങി, 2014-ൽ യൂറോമൈദാനിൽ പങ്കെടുത്തു.
2015 ൽ, റൈറ്റ് സെക്ടറിലെ വോളണ്ടിയർ ഉക്രേനിയൻ കോർപ്സിന്റെ ഏഴാമത്തെ ബറ്റാലിയനിൽ അംഗമായി റഷ്യൻ അനുകൂല വിഘടനവാദികൾക്കെതിരായ പോരാട്ടങ്ങളിൽ സ്ലിപാക്ക് ചേർന്നു.
അദ്ദേഹം മിഫ് എന്ന മിലിട്ടറി കോൾ ചിഹ്നം എടുത്തു, ഫോസ്റ്റ് എന്ന ഓപ്പറയിൽ നിന്ന് മെഫിസ്റ്റോഫെലിസിന്റെ തന്റെ പ്രിയപ്പെട്ട ഏരിയയെ പരാമർശിച്ചു (അദ്ദേഹത്തിന്റെ അനൗപചാരിക കോൾ ചിഹ്നം മിത്ത് ).
ഡോൺബാസിലെ യുദ്ധത്തിനുശേഷം, പാരീസിൽ തന്റെ കരിയർ തുടരാൻ സ്ലിപാക്ക് പദ്ധതിയിട്ടു.
2016 ജൂൺ 29-ന്, ഏകദേശം 6 മണിക്ക്, ലുഹാൻസ്‌കെയ്ക്ക് സമീപം സ്‌നിപ്പർ വെടിയേറ്റ് സ്ലിപാക്ക് കൊല്ലപ്പെട്ടു.
2018-ൽ പുറത്തിറങ്ങിയ മിത്ത് എന്ന ഡോക്യുമെന്ററിയുടെ വിഷയമായിരുന്നു സ്ലിപാക്കിന്റെ ജീവിതം.
ഉക്രേനിയൻ പ്രസിഡന്റ് പെട്രോ പൊറോഷെങ്കോ മരണാനന്തരം സ്ലിപാക്കിന് ഉക്രെയ്നിലെ ഹീറോ എന്ന പദവി നൽകി.
അവലംബം പുറംകണ്ണികൾ Wassyl Slipak എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് Василь Сліпак ഫേസ്‌ബുക്കിൽ Wassyl Slipak Foundation ഫേസ്‌ബുക്കിൽ Як оперний співак з Парижа став добровольцем на Донбасі യൂട്യൂബിൽ Вокальні виступи В.
Сліпака 's ചാനൽ യൂട്യൂബിൽ НСКУ "П"ЄРО МЕРТВОПЕТЛЮЄ" Камерна кантата.
– В.
СЛІПАК (контртенор)
വാസു പിഷാരടി ഇംഗ്ലീഷ് വിലാസം https://ml.wikipedia.org/wiki/Kalamandalam_Vasu_Pisharody കലാമണ്ഡലം വാസു പിഷരോടി
കഥകളി കലാകാരനാണ് കലാമണ്ഡലം വാസു പിഷാരടി .
കേന്ദ്ര സംഗീത നാടക് അക്കാദമി അവാർഡ് ജേതാവാണ്.
പത്മശ്ര ശ്രീ വൈഴെങ്കട കുഞ്ചു നായരുടെ പ്രമുഖ ശിഷ്യനായ അദ്ദേഹം   പച്ച, കരി,  മിനുക്കു വേഷങ്ങൾ എന്നിവയിൽ ഒരുപോലെ മികവ് പുലർത്തുന്നു.
നളൻ , ബാഹുകൻ, അർജ്ജുനൻ , ഭിമൻ , ധർമപുത്രർ, രുഗ്മാംഗദൻ, നരകാസുരൻ, രാവണൻ, പരശുരാമൻ ബ്രാഹ്മണ ൻ എന്നീ വേഷങ്ങൾ മികവോടെ അവതരിപ്പിക്കാറുണ്ട്..
കലാമണ്ഡലം വാസു പിഷരോടി
1943 ഓഗസ്റ്റ് 15 ന് പാലക്കാട് ജില്ലയിലെ കോങ്ങാടിലാണ് വാസു  ജനിച്ചത്.
സ്കൂൾ കാല ശേഷം അദ്ദേഹം കേരള കലാമണ്ഡലം ബാലകൃഷ്ണൻ നായരുടെ കീഴിൽ   പ്രാഥമിക കഥകളി പാഠങ്ങൾ ഉഅഭ്യസിച്ചു.
പിന്നീട് കോട്ടക്കലിലെ പി‌എസ്‌വി നാട്യസംഘത്തിൽ ചേർന്നു, 3 വർഷം അവിടെ വിദ്യാർത്ഥിയായിരുന്നു, പിന്നീട് കേരള കലമണ്ഡലത്തിൽ കുഞ്ചു നായരുടെ കീഴിൽ ഏഴ് വർഷത്തോളം തുടർ പഠനം നടത്തി.
പത്മ ഭൂഷൺ കലമണ്ഡലം രാമൻകുട്ടി നായർ , അന്തരിച്ച കലമണ്ഡലം പത്മനാഭൻ നായർ എന്നിവരുടെ കീഴിൽ ഉന്നത പഠനം നടത്തി.
കേരള കലാമണ്ഡലത്തിലെ പ്രാരംഭ  പഠനത്തിനുശേഷം, വാസു പിഷരോടി ഗുരുവായൂർ കഥകളി ക്ലബ് നടത്തുന്ന ഒരു കളരിയിൽ  ജോലി ചെയ്തു.
1979 ൽ കലാമണ്ഡലത്തിൽ വീണ്ടും ചേർന്ന അദ്ദേഹം 1999 ൽ വൈസ് പ്രിൻസിപ്പലായി വിരമിച്ചു.
1998 ൽ കേരള കലാമണ്ഡലം അവാർഡ്.
കേന്ദ്ര മാനവ വിഭവശേഷി വികസന മന്ത്രാലയത്തിൽ നിന്നുള്ള ഫെലോഷിപ്പ്.
കേരള സംഗീത നാടക് അക്കാദമി അവാർഡ്.
കേരള കലാമണ്ഡലം ഫെലോഷിപ്പ്.
ശ്രീ പട്ടിക്കംതോഡി പുരാസ്‌കർ - കേരള കലാമണ്ഡലം.
കേരള സംഗീത നാടക അക്കാദമി ഫെലോഷിപ്‌ 2020 വാഴേങ്കട കുഞ്ചു നായർ സംസ്തുതി സമ്മാൻ 2022
കലാമണ്ഡലം ശ്രീകുമാർ, കലാമണ്ഡലം ഗുരുവായൂർ ഹരിദാസ്, കലാമണ്ഡലം പ്രദീപ്, ഏറ്റുമാനൂർ കണ്ണൻ, കലാമണ്ഡലം ഷൺമുഖൻ, ഡോ. ഹരിപ്രിയ നമ്പൂതിരി തുടങ്ങിയവർ അദ്ദേഹത്തിന്റെ പ്രധാന ശിഷ്യരാണ്.
2005 മുതൽ അസുഖം മൂലം കഥകളിയിൽ വിട്ടു നിന്നു,  കാലക്രമേണ ആരോഗ്യം മെച്ചപ്പെട്ടു.
2009 മാർച്ച് മാസം തന്റെ കോങ്ങാട് ഗ്രാമത്തിലെ തിരുമാന്ധാംകുന്ന് ക്ഷേത്രത്തിലെ ഉത്സവത്തിന്  അവതരിപ്പിച്ച് വീണ്ടും അരങ്ങിലേക്ക് തുടർന്ന് പ്രവേശിച്ചു.
അവലംബം ↑ http://www.cyberkerala.com/kathakali/artists/vasupisharody.htm ↑ ↑ Kathakali Vijnanakosam (encyclopedia), page 420
വാസുകാക്ക ജോഷി
മഹാരാഷ്ട്രയിൽ നിന്നുള്ള ഒരു ഇന്ത്യൻ സ്വാതന്ത്ര്യസമര സേനാനിയായിരുന്നു വാസുദേവ് ഗണേശ് ജോഷി (മറാത്തി: वासुदेव गणेश जोशी) .
വാസുകാക്ക ജോഷി എന്ന പേരിൽ ഇദ്ദേഹം പരക്കെ അറിയപ്പെട്ടു.
വിഷ്ണുശാസ്ത്രി കൃഷ്ണശാസ്ത്രി ചിപ്ലൂൺകറിനു ശേഷം ചിത്രശാല പ്രസ്സിന്റെ ഉടമസ്ഥനായിരുന്നു ജോഷി .
ഇന്ത്യയുടെ സ്വാതന്ത്ര്യസമരകാലത്ത്, ജോഷിയും കൃഷ്ണാജി പ്രഭാകർ ഖഡിൽക്കറും ബാല ഗംഗാധര തിലകന്റെ അടുത്ത അനുയായികളുമായിരുന്നു.
ഇവർ നേപ്പാൾ വഴി ജപ്പാനുമായി ബന്ധം സ്ഥാപിക്കാൻ ശ്രമിച്ചു .
ജോഷി ഇംഗ്ലണ്ടിലെ ഇന്ത്യൻ ഹോം റൂൾ ലീഗിന്റെ പ്രതിനിധിയായിരുന്നു .
സച്ചിദാനന്ദ ഹീരാനന്ദ വാത്സ്യായൻ ഇംഗ്ലീഷ് വിലാസം https://ml.wikipedia.org/wiki/Sachchidananda_Hirananda_Vatsyayan_Ajneya ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജ്ഞാനപീഠം നേടിയ ഒരു ഹിന്ദി സാഹിത്യകാരനായിരുന്നു സച്ചിദാനന്ദ ഹിരാനന്ദ വാത്സ്യായൻ (सच्‍चिदानन्‍द हीरानन्‍द वात्‍स्‍यायन) ( മാർച്ച് 7 , 1911 – ഏപ്രിൽ 4 , 1987 ).
അജ്ഞേയ് എന്ന തൂലികാ നാമത്തിലാണ് ഇദ്ദേഹം കൂടുതലായും അറിയപ്പെട്ടിരുന്നത്.
ഹിന്ദി കവിതയിലും സാഹിത്യത്തിലും നിരൂപണത്തിലും പത്രപ്രവർത്തനത്തിലും ഇദ്ദേഹം ആധുനിക ശൈലിക്ക് തുടക്കമിട്ടു.
ആധുനിക ഹിന്ദി സാഹിത്യത്തിലെ നയി കവിതയുടെയും (പുതിയ കവിത) പ്രയോഗവാദത്തിന്റെയും പ്രധാന വക്താക്കളിലൊരാളായിരുന്നു ഇദ്ദേഹം.
1964-ൽ സാഹിത്യ അക്കാദമി പുരസ്കാരവും 1978 -ൽ ജ്ഞാനപീഠവും നേടി.
ആംഗൻ കെ പർ ദ്വാർ (കവിത), കിത്നി നാവോം മെ കിത്നി ബാർ (കവിതാസമാഹാരം), അപ്നെ അപ്നെ അജ്ഞാബി (നോവൽ) തുടങ്ങിയവ പ്രധാന കൃതികളിൽ ചിലതാണ്.
കവി, നാടകകൃത്ത്, നോവലിസ്റ്റ്, കാഥികൻ, സഞ്ചാരസാഹിത്യകാരൻ, വിമർശകൻ എന്നീ നിലകളിലെല്ലാം ഇദ്ദേഹം പ്രസിദ്ധി നേടിയിട്ടുണ്ട്.
അജ്ഞേയുടെ യഥാർഥവ്യക്തിത്വവും പ്രതിഭയും പ്രകടമായിക്കാണുന്നത് ഇദ്ദേഹത്തിന്റെ നോവലുകളിലും കവിതകളിലുമാണ് .
1911 മാണ്ടിൽ ഇദ്ദേഹം ഉത്തർപ്രദേശിലെ കസിയാ എന്ന സ്ഥലത്തു ജനിച്ചു.
വിദ്യാഭ്യാസം ചെന്നൈയിലും ലാഹോറിലും നടത്തി.
ബാല്യകാലത്ത് ലക്നൗ , കാശ്മീർ , ബിഹാർ , ചെന്നൈ എന്നീ സ്ഥലങ്ങളിൽ താമസിക്കുവാനും വൈവിധ്യം നിറഞ്ഞ ജീവിതാനുഭവങ്ങൾ നേടുവാനും ഇദ്ദേഹത്തിനു സാധിച്ചു.
വിദ്യാർഥിയായിരിക്കുമ്പോൾ ഭാരതീയ സ്വാതന്ത്ര്യസമരത്തിൽ പങ്കുകൊള്ളുകയും നാലുവർഷം ജയിൽവാസം അനുഭവിക്കുകയും ചെയ്തു.
സ്വാതന്ത്യലബ്ധിക്കുശേഷം കുറേക്കാലം കർഷകതൊഴിലാളി പ്രസ്ഥാനങ്ങളുമായി ഇടപെട്ടുകൊണ്ടിരുന്നു.
പിന്നീടു പത്രപ്രവർത്തനത്തിലേർപ്പെട്ടു.
സൈനിക്, വിശാലഭാരത്, ബിജ്ലീ, പ്രതീക് എന്നീ ഹിന്ദി പത്രങ്ങളുടെയും വാക് (Vak) എന്ന ഇംഗ്ലീഷ് മാസികയുടെയും പത്രാധിപരായി സേവനം അനുഷ്ഠിച്ചു.
മൂന്നു വർഷത്തോളം ആകാശവാണിയിൽ പ്രൊഡ്യൂസറായി പ്രവർത്തിച്ചു.
യൂറോപ്യൻ രാജ്യങ്ങളിലും പൂർവേഷ്യൻ രാജ്യങ്ങളിലും അമേരിക്കയിലും പര്യടനം നടത്തിയിട്ടുണ്ട്.
അജ്ഞേയ് അന്തർമുഖനായ ഒരു കലാകാരനാണ്.
ഇദ്ദേഹത്തിന്റെ ജീവിതദർശനത്തിന്റെ നിദർശനമാണ് ശേഖർ ഏക് ജീവനീ (ശേഖർ-ഒരു ജീവചരിത്രം) എന്ന ഉത്കൃഷ്ടനോവൽ.
1948-ൽ ഹരീ ഘാസ്പർ ക്ഷണ് ഭർ (ഹരിത തൃണത്തിൽ ക്ഷണനേരം) എന്ന കാവ്യസമാഹാരം പ്രസിദ്ധീകരിച്ചു.
ആധുനിക ഹിന്ദി കവിതയുടെ വഴിത്തിരിവിനെക്കുറിക്കുന്നതാണ് ഈ കൃതി.
ചിന്താ ഇത്യലം ബാവ് രാഅഹേറീ അരീ ഓ കരുണാ പ്രഭാമയ് ഇന്ദ്ര ധനുഷ് രൌന്ദേ ഹുയേ ഥേ ആംഗൻ കേ പാർദ്വാൻ കിത്‌നീ നാവോം മെം കിത്‌നീ ബാർ ക്യോം കി മേം ഉസേ ജാൻതാ ഹും സാഗർമുദ്ര പഹലേ മേം സന്നാട്ടാ ബനാത്താ ഹും മഹാവൃക്ഷ് കേ നീച്ചേ നദീ കേ ബാംക് പർച്ഛായ സദാനീര
എന്നീ കവിതാസമാഹാരങ്ങളും ഇദ്ദേഹത്തിന്റെ കാവ്യകലയുടെ ഉത്കൃഷ്ടമാതൃകകളാണ്.
ഭാഷാശൈലി, പ്രതീകനിർമിതി, ശബ്ദരചന, ബിംബപ്രയോഗം, വിചാരരീതി എന്നീ അംശങ്ങളിലെല്ലാം തികച്ചും നൂതനത്വം വരുത്താൻ ഈ കൃതികളിലൂടെ അജ്ഞേയ്ക്കു സാധിച്ചിട്ടുണ്ട്.
അജ്ഞേയ് ഹിന്ദിയിലെ പരീക്ഷണകവിതാപ്രസ്ഥാനത്തിന്റെ ഉദ്ഘാടകനായി അറിയപ്പെടുന്നു.
ഇദ്ദേഹം സമ്പാദനം ചെയ്ത താരസപ്തക് എന്ന കവിതാസമാഹാരം ഈ പ്രസ്ഥാനത്തിന്റെ ഉദയത്തെ കുറിക്കുന്നു.
ഹിന്ദിനോവൽ രംഗത്ത് അജ്ഞേയ്ക്കു സമുന്നതമായ സ്ഥാനമാണുള്ളത്.
പ്രേംചന്ദിന്റെ ആദർശാത്മക നോവലുകളിൽനിന്നും ഭിന്നമായ ഒരു നൂതനസരണി അജ്ഞേയ് സ്വീകരിച്ചു.
ആത്മകഥാകഥനരൂപത്തിലുള്ള നോവലുകൾ രചിച്ച് പുതിയ ഭാവരൂപങ്ങൾ ഇദ്ദേഹം അവതരിപ്പിച്ചു.
ബോധധാരാസമ്പ്രദായവും ഹിന്ദി നോവലുകളിൽ ഇദ്ദേഹം പ്രയോഗിച്ച് പ്രചരിപ്പിച്ചു.
ശേഖർ ഏക് ജീവനീ , നദീ കേ ദ്വീപ് എന്നീ നോവലുകൾ ഈ പ്രസ്ഥാനത്തിലുൾപ്പെടുന്നു.
ത്രിശങ്കു, ആത്മനേപദ് എന്നീ നിരൂപണഗ്രന്ഥങ്ങളും ഇദ്ദേഹത്തിന്റെ പ്രശസ്തി വർധിപ്പിക്കുന്നു.
1987 ഏപ്രിൽ 4-ന് അജ്ഞേയ് അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അജ്ഞേയ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സച്ചിദാനന്ദ് വിഷ്ണു ഘാട്ടെ
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ആദ്യത്തെ ജനറൽ സെക്രട്ടറിയാണ് എസ്.വി ഘാട്ടെ (സച്ചിദാനന്ദ് വിഷ്ണു ഘാട്ടെ, 1896-1970) .1925-ൽ കാൺപൂരിൽ ചേർന്ന ഭാരതത്തിലെ കമ്മ്യൂണിസ്റ്റ് സംഘടനകളുടെ ആദ്യത്തെ ദേശീയ സമ്മേളനത്തിൽ വച്ചാണ് ഘാട്ടെ ഇന്ത്യൻ കമ്മ്യൂണിസ്റ്റ് പാർട്ടിയുടെ ആദ്യത്തെ ജനറൽ സെക്രട്ടറിയായി തെരഞ്ഞെടുക്കപ്പെട്ടത് .
സച്ചിൻ
സന്തോഷ് നായർ സംവിധാനം
ചെയ്ത് 2019 ജൂലൈ 19ന് പ്രദർശനത്തിനെത്തിയ ഒരു മലയാള
ഭാഷ സ്പോർട്സ് റൊമാന്റിക് ചലച്ചിത്രമാണ് സച്ചിൻ .
ധ്യാൻ ശ്രീനിവാസൻ , അന്ന രാജൻ , അജു വർഗീസ് , രമേഷ് പിഷാരടി തുടങ്ങിയവർ
അഭിനയിക്കുന്ന ഈ ചിത്രം ക്രിക്കറ്റിന്റെ പശ്ചാത്തലത്തിൽ ഒരു 
പ്രണയ കഥയാണ് പറഞ്ഞത്.
ഷാൻ റഹ്മാനാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.
കഥാപാത്രങ്ങൾ ധ്യാൻ ശ്രീനിവാസൻ -സച്ചിൻ അന്ന രാജൻ -അഞ്ജലി ഹരീഷ് കണാരൻ -പൂച്ച ഷൈജു അപ്പാനി ശരത് -കുടിയൻ ജോസ് അജു വർഗീസ് -ജെറി രമേഷ് പിഷാരടി -ഷൈൻ രൺജി പണിക്കർ -രാമചന്ദ്രൻ മണിയൻപിള്ള രാജു -വിശ്വനാഥൻ(സച്ചിന്റെ അച്ഛൻ) ജൂബി നൈനാൻ-നവീൻ ബാലാജി ശർമ്മ ആബിദ് നാസർ-സാലി കൊച്ചു പ്രേമൻ -ചായക്കടക്കാരൻ മാല പാർവതി രശ്മി ബോബൻ സേതുലക്ഷ്മി മനോജ് എലിസബത്ത് അരുൺ രാജ് യദു കൃഷ്ണ വഝല മേനോൻ ലിജ നോഹദ് ഷാജഹാൻ -സച്ചിൻറ്റെ കുട്ടിക്കാലം ഗൗരി ആർ നായർ-അഞ്ജലിയുടെ
കുട്ടിക്കാലം കഥാസാരം
ക്രിക്കറ്റിനോട് താൽപര്യം പ്രകടിപ്പിച്ച സച്ചിന്(ധ്യാൻ ശ്രീനിവാസൻ) ക്രിക്കറ്റ് താരം സച്ചിനോട് അചഞ്ചലമായ ഭക്തിയുണ്ടായിരുന്നു.
ഇതിനിടയിൽ, അഞ്ജലി(അന്ന രാജൻ) എന്ന ഗ്രാമ സുന്ദരിയുമായി സച്ചിൻ ഇഷ്ട്ടത്തിലാകുന്നു .
അവൾക്ക് അവനെക്കാൾ നാല് വയസ്സ് കൂടുതലാണ്.
ഇത് യഥാർത്ഥ ജീവിതത്തിലെ സച്ചിന്റെ ഭാര്യ അഞ്ജലിയെക്കുറിച്ചുള്ള ഒരു പരാമർശമാണ്.
പ്രണയം വിവാഹത്തിലേക്ക് നീങ്ങുന്നുവെങ്കിലും, അതേ നിർഭാഗ്യകരമായ ദിവസം തന്നെ അത് റദ്ദാക്കപ്പെടുന്നു.
ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് ഷാൻ റഹ്മാനാണ് .
കാറ്റിൽ ,പൂംകാറ്റിൽ - വിനീത് ശ്രീനിവാസൻ
സച്ചിൻ ഖേദേക്കർ
മഹാരാഷ്ട്രയിൽ നിന്നുള്ള ഒരു ഇന്ത്യൻ നടനും സംവിധായകനുമാണ് സച്ചിൻ ഖേദേക്കർ .
ആപ് കാ സുറൂർ, അസ്തിത്വ, എന്നീ ടിവി സീരീയലുകളിലൂടെ പ്രശസ്തനാണ്‌ അദ്ദേഹം.
ശ്യാം ബെനഗൽ സംവിധാനം ചെയ്ത "നേതാജി സുഭാഷ് ചന്ദ്രബോസ്: ദി ഫോർഗോട്ടൻ ഹീറോ" എന്ന ചിത്രത്തിൽ നേതാജിയെ അവതരിപ്പിച്ചത് സച്ചിൻ ഖേദേക്കർ ആണ്.
എഴുപത്തി ഒൻപതു പേരെ പരീക്ഷിച്ചതിനു ശേഷമാണ് സച്ചിൻ ഖേദേക്കർ എന്ന നടനെ നേതാജിയുടെ കഥാപാത്രം ചെയ്യാനായി തിരഞ്ഞെടുത്തത്.
മലയാളം ചിത്രമായ ലൂസിഫറിൽ പി. കെ. രാമദാസിനെ (പി.കെ.ആർ) അവതരിപ്പിച്ചതും സച്ചിൻ ഖേദകർ ആയിരുന്നു.
സച് എ ലോംഗ് ജേർണി
സച് എ ലോംഗ് ജേർണി (Such a Long Journey) , ഇന്ത്യൻ വംശജനായ കനേഡിയൻ എഴുത്തുകാരൻ റോഹിൻടൺ മിസ്ത്രി എഴുതിയ ഇംഗ്ലീഷു നോവലാണ്.
സമൂഹത്തിൽ അരികുവത്കരിക്കപ്പെട്ട പാർസി വംശജരുടെ ജീവിതമാണ് പശ്ചാത്തലം.
ഈ പുസ്തകത്തിന് കോമൺവെൽത് ബുക് പ്രൈസ്(1992) ലഭിച്ചിട്ടുണ്ട് .
1991-ലെ ബുക്കർ പ്രൈസിനും പരിഗണിക്കപ്പെട്ടിരുന്നു.
മുംബായിൽ 1971-ലാണ് കഥ നടക്കുന്നത്.
ബൈക്കുളയിലെ ഖോദാദാദ് കെട്ടിടത്തിലെ താമസക്കാരെല്ലാം തന്നെ പാർസികളാണ്.
അവർക്കൊക്കെ അവരവരുടേതായ മോഹങ്ങളും മോഹഭംഗങ്ങളുമുണ്ട്.
ഗുസ്താദ് നോബ്ളിനെപ്പോലെ.
സാമാന്യം നല്ലനിലയിൽ കഴിഞ്ഞവരായിരുന്നു ഗുസ്താദിന്റെ മുൻഗാമികൾ.
പക്ഷെ ബാങ്കുദേശസാൽക്കരണവും സാമ്പത്തികമായ വിവരക്കേടുകളും ഗുസ്താദിനെ തീരെ ദരിദ്രനാക്കി.
ഐഐടിയിൽ പ്രവേശനം ലഭിച്ച  മകൻ സൊഹ്റാബിലാണ് ഗുസ്താദിന്റെ പ്രതീക്ഷ മുഴുവൻ.
നിർഭാഗ്യവശാൽ സൊഹ്റാബിന് കലയിലാണ് താത്പര്യം.
ഇളയ മകൻ ഡാറിയസും ദുരൂഹമായ രോഗം പിടിപെട്ട മകൾ റോഷനും ഭാര്യ ദിൽനവാസുമടങ്ങുന്ന അഞ്ചംഗ കുടുംബത്തിന്റെ ആവശ്യങ്ങൾ വേണ്ടപോലെ നിവർത്തിച്ചുകൊടുക്കാൻ വെറുമൊരു ബാങ്ക് ക്ലർക്കായ ഗുസ്താദിന് സാധിക്കുന്നില്ല.
എന്നിരുന്നാലും   വിവശനും വികലാംഗനുമായ അയൽക്കാരൻ  തെഹ്മൂലിനോട്  കാരുണ്യം കാട്ടുന്നത് ഗുസ്താദ് മാത്രമാണ്.
വിരസവും ദുരിതമയവുമായ നിത്യജീവിതത്തിൽ സാമ്പത്തികവും നൈതികവും സാമൂഹികവും രാഷ്ട്രീയവുമായ വെല്ലുവിളികൾ ഗുസ്താദിന് നേരിടേണ്ടി വരുന്നുണ്ട്.
രാഷ്ട്രീയവും സാമ്പത്തികവുമായ കള്ളക്കളികളിലേക്ക്  അയാൾ വലിച്ചിഴക്കപ്പെടുന്നു.
മുംബായ് യൂണിവഴ്സിറ്റിയിൽ ബി.എ (ഇംഗ്ലീഷ്) ബിരുദത്തിനുള്ള സിലബസിൽ   ഓപ്ഷണൽ പുസ്തകങ്ങളുടെ ലിസ്റ്റിൽ ഈ നോവലും അധികൃതർ ഉൾപ്പെടുത്തിയിരുന്നു.
എന്നാൽ നോവലിൽ ശിവസേനയേയും ബാൽ ഠാക്കറേയും മറാഠികളേയും അധിക്ഷേപിച്ചിട്ടുണ്ടെന്നു   കാരണം കാട്ടി, ബാൽ ഠാക്കറേയുടെ പൗത്രൻ  ആദിത്യ ഠാക്കറെ  പുസ്തകം പിൻവലിക്കാൻ യൂണിവഴ്സിറ്റി അധികാരികളോട് ആവശ്യപ്പെട്ടു.
ആ ആവശ്യം അംഗീകരിക്കപ്പെടുകയും  ചെയ്തു.
അവലംബം ↑ ↑ Commonwealth Book Prize 1991 ↑ ↑ {{ cite news }} : Cite has empty unknown parameter: | 4= ( help )
സച്ചിദാനന്ദ റൗത്ത് റായ് ഇംഗ്ലീഷ് വിലാസം https://ml.wikipedia.org/wiki/Sachidananda_Routray
ഒഡിഷയിലെ പ്രമുഖകവിയും, നോവലിസ്റ്റും, ചെറുകഥാകൃത്തുമായിരുന്നു സച്ചിദാനന്ദ റൗത്ത് റായ് (1916–2004) .
ഭാരതീയ സാഹിത്യത്തിനു നൽകിയ സംഭാവനകളെ മാനിച്ച് അദ്ദേഹത്തിനു 1986-ൽ ജ്ഞാനപീഠപുരസ്ക്കാരം നൽകപ്പെട്ടിട്ടുണ്ട്.
ഖുദ്രയ്ക്കടുത്ത ഗുരുജംഗിൽ 1916 മെയ് 13-ന് ജനിച്ചു.
വളർന്നതും വിദ്യാഭ്യാസം തേടിയതും ബംഗാളിലായിരുന്നു.
പതിനൊന്നു വയസ്സിൽ തന്നെ റൗത്ത് റായ് കവിതകൾ എഴുതാൻ ആരംഭിച്ചു.
സ്കൂൾ വിദ്യാർത്ഥിയായിരിയ്ക്കുമ്പോൾ തന്നെ സ്വാതന്ത്ര സമരത്തിൽ ആകൃഷ്ടനായി.
അദ്ദേഹത്തിന്റെ ചില കവിതകൾ ബ്രിട്ടീഷ് ഭരണകൂടം അക്കാലത്ത് നിരോധിച്ചിരുന്നു.
പുസ്തകരൂപത്തിൽ വന്ന ആദ്യത്തെ കൃതി പാഥേയം ആണ്.
കവി എന്ന നിലയിൽ റൗത്ത് റായിയ്ക്ക് അംഗീകാരം നേടിക്കൊടുത്തത് 1939 ൽ പ്രസിദ്ധീകൃതമായ ബാജി റാവുത് എന്ന കൃതിയാണ്.
തോണി തുഴഞ്ഞ് ഉപജീവനം കഴിയ്ക്കുന്ന പന്ത്രണ്ടുകാരനായ ഒരു ദരിദ്രബാലനെക്കുറിച്ചുള്ളതായിരുന്നു ഈ കവിത.
ബ്രീട്ടിഷ് ആധിപത്യത്തിനെതിരായ ജാഥയിൽ പങ്കെടുത്ത ഈ ബാലൻ വെടിയുണ്ടയേറ്റ് പിടഞ്ഞുവീഴുന്നു.
സാമ്രാജ്യത്വവിരോധം നിറഞ്ഞുതുളുമ്പുന്ന ഈ കവിത ഓഡിഷയിലെ ജനങ്ങൾക്ക് ഉണർവ്വും ഉത്തേജനവും പ്രദാനം ചെയ്യുകയുണ്ടായി.
അതുകൊണ്ടു തന്നെ റൗത്ത് റായ് ബ്രിട്ടീഷ് ഭരണാധികാരികളുടെ നോട്ടപ്പുള്ളിയാകാനും അധികം കാലം വേണ്ടിവന്നില്ല.
ഉൾനാടൻ ഗ്രാമീണജീവിതത്തിന്റെ ഛവിയും ഛന്ദസ്സും ഒപ്പിയെടുക്കുന്നതിൽ റൗത്ത് റായ് അതീവ സൂക്ഷ്മതയാണ് പുലർത്തിയത്.
പ്രധാന സമാഹാരങ്ങൾ പൂർണ്ണിമ പല്ലിശ്രീ (1942) രക്തശിഖ അഭിജാൻ പാണ്ഡുലിപി ഹാസാന്ത് സ്വാഗത് ഏഷ്യാർ സ്വപ്ന ഭാനുമർ തീർദേശ് മയക്കോവ്സ്കി കാവ്യ സംഗ്രഹം ആത്മകഥ
ഉത്തരാ ഫാൽഗുനി ബഹുമതികൾ 1962-ൽ പത്മശ്രീ 1963-ൽ സാഹിത്യ അക്കാദമി അവാർഡ് 1965-ൽ സോവിയറ്റ് ലാൻഡ്‌ നെഹ്‌റു അവാർഡ്.
1986-ൽ ജ്ഞാനപീഠപുരസ്ക്കാരം.
കട്ടക്കിൽ  2004 ഓഗസ്റ്റ് 21 നു അന്തരിച്ചു.
സച്ചിദാനന്ദൻ പുഴങ്കര ഇംഗ്ലീഷ് വിലാസം https://ml.wikipedia.org/wiki/Sachidanandan_Puzhankara
മലയാളത്തിലെ കവിയും ഗാനരചയിതാവും തിരക്കഥാകൃത്തുമാണ് സച്ചിദാനന്ദൻ പുഴങ്കര .
ഉപ്പത്ത് അമ്മുണ്ണിനായരുടേയും പുഴങ്കര നാനിക്കുട്ടിയമ്മയുടേയും മകനായി 1953 ജനുവരി 15 ന്  ജനനം.
ചാലക്കുടിപ്പുഴയുടെ തീരത്ത് കാടുകുറ്റി ദേശത്ത് ഗ്രാമീണപശ്ചാത്തലത്തിൽ 4 സഹോദരന്മാർക്കും 3 സഹോദരിമാർക്കും ഇളയവനായി ജനിച്ചുവളർന്ന സച്ചിദാനന്ദന്റെ മനസ്സിൽ ചെറുപ്പംമുതലേ കവിതയുണ്ടായിരുന്നു.
മഹാരാജാസ് കോളേജ് എറണാകുളം , വിക്ടോറിയ കോളേജ്, പാലക്കാട് എന്നിവിടങ്ങളിൽ ഉന്നത വിദ്യാഭ്യാസം പൂർത്തിയാക്കി.
സിനിമാപ്രവേശം
സുഹൃത്തായ ജോസ് പെല്ലിശ്ശേരി വഴി തിലകനെ പരിചയപ്പെട്ടതാണ് സിനിമാ ലോകത്തേക്ക് കടന്നു വരാൻ കാരണമായത്.
സിബി മലയിലിന്റെ പ്രണയവർണ്ണങ്ങൾ എന്ന ചിത്രത്തിനു കഥയും സംഭാഷണവും ഗാനവും എഴുതിയാണ് സിനിമാ ലോകത്തേക്ക് കടന്നു വന്നത്.
ആ ചിത്രത്തിലെ 'വരമഞ്ഞളാടിയ', 'ഒരു കുല പൂ പോലെ' എന്നീ ഗാനങ്ങൾ അദ്ദേഹമാണ് എഴുതിയത്.
കവിതയിലും സാഹിത്യത്തിലും പരിസ്ഥിതി സംരക്ഷണ പ്രവർത്തനങ്ങളിലും ശ്രദ്ധകേന്ദ്രീകരിച്ച അദ്ദേഹം വളരെ കുറച്ചു ചിത്രങ്ങൾക്കായി മാത്രമേ ഗാനങ്ങൾ എഴുതിയിട്ടുള്ളൂ.
ഇഷ്ട ത്തിലെ കാണുമ്പോൾ പറയാമോ എന്ന ഗാനം ജനശ്രദ്ധ നേടിയ ഗാനമാണ്.
കെ. എസ്. ആർ. ടി. സിയിൽ നിന്ന് ഇൻസ്പെക്ടറായി വിരമിച്ചു.
ഭാര്യ: എൽസി, മക്കൾ : ഇള, നിമ്നഗ കലാ സാഹിത്യരംഗം ഗാനരചന നടത്തിയ സിനിമകൾ പ്രണയവർണ്ണങ്ങൾ ഇഷ്ടം ഗ്രാമഫോൺ ഫൈവ് ഫിംഗേഴ്സ് കിസാൻ (ഇലകൾ പച്ച പൂക്കൾ മഞ്ഞ) നവംബർ റെയിൻ നായകൻ ഫിലിം സ്റ്റാർ മൂന്നാം പ്രളയം തിരക്കഥ എഴുതിയ ചിത്രങ്ങൾ പ്രണയവർണ്ണങ്ങൾ ഇലകൾ പച്ച പൂക്കൾ മഞ്ഞ സംഭാഷണം എഴുതിയ ചിത്രങ്ങൾ പ്രണയവർണ്ണങ്ങൾ ഇലകൾ പച്ച പൂക്കൾ മഞ്ഞ എഴുതിയ പുസ്തകങ്ങൾ പച്ചവെള്ളം (കവിതകൾ) അടുക്കള (കവിതകൾ) ഇവളെ വായിക്കുമ്പോൾ (കവിതകൾ) പച്ച (കവിതകൾ) വറ്റിയില്ല (കവിതകൾ) ഹാർമ്മോണിയം(കവിതകൾ) ഓർമ്മക്കുറിപ്പുകൾ - നെരൂദ (വിവർത്തനം) വഴികാട്ടി - ആർ. കെ. നാരായണൻ (വിവർത്തനം) അനുരഞ്ജനം - ബേനസിർ ഭുട്ടോ (വിവർത്തനം) ടാഗോറിന്റെ അഭിമുഖങ്ങൾ (വിവർത്തനം) നെരൂദയുടെ കവിതകൾ (വിവർത്തനം) കഥകൾ - സോമർ സെറ്റ് മോം (വിവർത്തനം) രചന നിർവ്വഹിച്ച ഗാനങ്ങൾ വരമഞ്ഞളാടിയ രാവിന്റെ മാറിൽ ആലേലോ പൂലേലോ ആലേ പൂലേലോ ...
ഒരു കുലപ്പൂ പോലെ ...
കാണുമ്പോൾ ...
ഒരു പൂമഴ ...
കരിവളയോ ചങ്ങാതീ ചന്ദനപ്പൊൻ ...
മൂന്നു കാലുള്ളൊരു കാക്കാച്ചിയെ ...
തിങ്കൾ പൊട്ടു തൊട്ട പെണ്മണിയേ ...
പച്ചക്കിളി ...
കരിവളയോ ചങ്ങാതീ ആലിലത്താലി എകാകിതേ നിൻ ...
തപ്പെടു കാറ്റേ ...
ജീസസ്‌ യു ആർ മൈ സേവ്യർ ...
മഴ പുതുമഴ ...
താളംതുള്ളി ...
ഓരിലകളേ ...
ആരുമാരും ...
രാവിൻ നെഞ്ചിൽ ...
ചെമ്പകപൂ ...
ബാഡ്‌ കമ്പനി ...
ഗാനമായിടാം ...
ധാം ...
നവംബർ റെയിൻ ...
ചെമ്പകപ്പൂ ...
രണധീര ...
സ്വപ്നത്തിൻ കുന്നത്തേറി[കാറ്റേ വായോ] ...
സച്ചാർ സമിതി ഇംഗ്ലീഷ് വിലാസം https://ml.wikipedia.org/wiki/Sachar_Committee
ഇന്ത്യയിലെ മുസ്‌ലിം സമുദായത്തിന്റെ സാമൂഹികവും സാമ്പത്തികവും വിദ്യാഭ്യാസപരവുമായ അവസ്ഥയെക്കുറിച്ച് ഒരു വിവരണം തയ്യാറാക്കുന്നതിനായി മൻമോഹൻ സിങ് പ്രധാനമന്ത്രിയായിരുന്നപ്പോൾ നിയോഗിച്ച ഒരു ഉന്നതാധികാര സമിതിയാണ്‌ രജീന്ദർ സച്ചാർ സമിതി (The Rajinder Sachar Committee).
2005 മാർച്ച് 9 ന്‌ ആണ്‌ ഈ കമ്മിറ്റി നിലവിൽ വന്നത് .
പ്രധാനമന്ത്രിയുടെ കാര്യാലയത്തിൽ നിന്നു ടേംസ് ഓഫ് റഫറൻസ് ലഭ്യമായി 20 മാസത്തിനുശേഷം 2006 നവംബർ 30 ന്‌ ലോകസഭയുടെ മേശപ്പുറത്ത് വെച്ച ഈ വിവരണം 403 പുറങ്ങൾ വരുന്നതാണ് ‌.
ഇന്ത്യൻ മുസ്‌ലിംകളെ മുഖ്യധാരയിലേക്കു കൊണ്ടുവരുന്നതിനായുള്ള ശിപാർശകളും പരിഹാരനടപടികളും ഈ വിവരണം മുന്നോട്ടുവെക്കുന്നു.
തൊഴിൽ ,വിദ്യാഭ്യാസം, താമസം എന്നീ രംഗങ്ങളിൽ മുസ്‌ലിംകൾക്ക് അവസര സമത്വം ഉറപ്പു വരുത്തുന്നതിനായി സ്വീകരിക്കേണ്ട അനുയോജ്യമായ നടപടികൾ മുന്നോട്ടു വെക്കുന്ന ഈ വിവരണം ഈ ഇനത്തിലുള്ള ആദ്യ റിപ്പോർട്ടാണ് ‌.
സച്ചാർ സമിതി വിവരണ പ്രകാരം ഇന്ത്യൻ മുസ്‌ലിംകളുടെ അവസ്ഥ പട്ടികജാതി പട്ടികവർഗ്ഗ വിഭാഗത്തേക്കാൾ താഴന്ന നിലവാരത്തിലുള്ളതാണ്‌.
സച്ചാർ സമിതി റിപ്പോർട്ടിനെ കുറിച്ച് ഇപ്പോഴും നിരവധി ചർച്ചകളും സം‌വാദങ്ങളും നടന്നുകൊണ്ടിരിക്കൂന്നു .
ഈ സമിതിയുടെ കണ്ടെത്തലുകളെ അടിസ്ഥാനപ്പെടുത്തിയുള്ള തുടർ നടപടികൾ എടുത്തുകൊണ്ടിരിക്കുന്നു.
ദേശീയ ന്യൂനപക്ഷ വികസന സാമ്പത്തിക കോർപറേഷനു(National Minorities Development and Finance Corporation-NMDFC) ധനകാര്യ മന്ത്രാലയം പ്രത്യേക പണം അനുവദിച്ചത് ഉദാഹരണമാണ്‌.
സമിതി രൂപവത്കരണം
ജസ്റ്റീസ് രജീന്ദർ സച്ചാർ തലവനായ ഏഴംഗസമിതിയിലെ മറ്റംഗങ്ങൾ ഇവരാണ്‌: സയ്യിദ് ഹാമിദ് , ഡോ. ടി.കെ. ഉമ്മൻ , എം.എ. ബാസിത്, ഡോ. അക്തർ മജീദ്, ഡോ. അബൂ സ്വാലിഹ് ഷരീഫ്, ഡോ. രാഗേഷ് ബസന്ത്.
പ്രധാനമന്ത്രിയുടെ ആപീസ് നിയമിച്ച സിവിൽ സർ‌വീസ് ഉദ്യോഗസ്ഥൻ സയ്യിദ് സഫർ മഹ്മൂദ് ഈ സമിതിയുടെ പ്രത്യേക ചുമതലയുള്ള  ആളായിരുന്നു.
സ്ത്രീജനങ്ങളുമായുള്ള സമിതിയുടെ ഒരു കൂടിക്കാഴ്ചാവേളയിൽ ഈ സമിതിയിൽ ഒരു വനിതാ അംഗമില്ലാത്ത കാര്യം ഗൗരവമായി ചൂണ്ടിക്കാണിക്കപ്പെടുകയുണ്ടായി.
സമിതിയുടെ വിവിധ സംസ്ഥാനങ്ങളിലുള്ള യോഗങ്ങളിൽ  അതിന്റെ പകുതി സമയം  സ്ത്രീജനങ്ങൾക്കായി നീക്കിവെച്ചുകൊണ്ട് ഈ പരാതി പരിഹരിക്കാൻ സമിതി ശ്രമിക്കുകയുണ്ടായി.
വലിയ അളവിലുള്ള സ്ത്രീസംഘങ്ങളുടെ സാനിധ്യം ഈ യോഗങ്ങളിലുണ്ടാവുക മാത്രമല്ല അവർ തുറന്ന അഭിപ്രായപ്രകടനങ്ങൾ നടത്താനും തയ്യാറായി.
വിദ്യാഭ്യാസം,ആരോഗ്യ സൗകര്യങ്ങൾ, പുതിയ് അംഗണവാടി തുടങ്ങിയ വിഷയങ്ങൾ ഉന്നയിച്ചുകൊണ്ടുള്ള അവരുടെ നിർദ്ദേശങ്ങൾ കാര്യമാത്രപ്രസക്തങ്ങളായിരുന്നു.
2006 ജുലൈയിൽ ഡൽഹിയിൽ വെച്ച് ഒരു മുഴുദിന യോഗം സ്ത്രീ സംഘടനകൾക്കായി മാത്രം സമിതി  സംഘടിപ്പിക്കുകയുണ്ടായി.
സമിതിയുടെ പ്രധാന കണ്ടത്തെലുകൾ
സച്ചാർ സമിതി റിപ്പോർട്ട് വിവിധ വെബ്സൈറ്റുകളിൽ ഡൗൺലോഡ് ചെയ്യാൻ ലഭ്യമാണ് ‌.
സമിതിയുടെ കണ്ടത്തെലുകളിൽ ഏതാനും കാര്യങ്ങൾ താഴെ കൊടുക്കുന്നു.
ദേശീയ ശരാശരിയേക്കാൾ വളരെ താഴ്ന്നതാണ്‌ മുസ്‌ലിംകളിലെ സാക്ഷരത.
25% മുസ്‌ലിം രക്ഷിതാക്കളുടെ 6-14 വയസ്സുവരെയുള്ള കുട്ടികളും സ്കൂളിൽ  തീരെ പോകാതിരിക്കുന്നവരോ സ്കൂളിൽ നിന്ന് കൊഴിഞ്ഞ് പോയവരോ ആണ്‌.
മുസ്‌ലിം രക്ഷിതാക്കൾ  മുഖ്യധാരാ വിദ്യാഭ്യാസത്തോട് എതിരു നിൽക്കുന്നവരോ സാമ്പത്തികമായി താങ്ങാൻ കഴിയുന്ന സർക്കാർ സ്കൂളുകളിൽ തങ്ങളുടെ കുട്ടികളെ പഠനത്തിനയക്കാൻ കൂട്ടാക്കാത്തവരോ അല്ല.
മുസ്‌ലിം കുട്ടികൾക്ക് സർക്കാർ സ്കൂളുകളുടെ പ്രവേശനം(access)പരിമിതമാണ്‌.
ബീഡി തൊഴിലാളികൾ, തയ്യൽ പണിക്കാർ, സാങ്കേതിക ജോലിക്കാർ എന്നിവർക്കെല്ലാം സാമുഹിക സുരക്ഷ ഉറപ്പാക്കേണ്ടതുണ്ട്.
മാനേജീരിയൽ, പ്രൊഫഷണൽ വിഭാഗങ്ങളിൽ മുസ്‌ലിംകളുടെ പങ്കാളിത്തം വളരെ ചെറുതാണ്‌.
മറ്റു ന്യൂനപക്ഷ വിഭാഗങ്ങളിൽ ചിലവഴിക്കപ്പെടുന്ന ബാങ്ക് വായ്പയുടെ ശരാശരി മൂന്നിൽ രണ്ട് ഭാഗം മാത്രമാണ്‌ മുസ്ലിം സമുദായത്തിൽ ചിലവഴിക്കപ്പെടുന്നത്.
പ്രധാനമന്ത്രിയുടെ 1983 ലെ പതിനഞ്ചിന പരിപാടിയുടെ ഭാഗമായുള്ള റിസർ‌വ്വ് ബാങ്ക് ഓഫ് ഇന്ത്യയുടെ വായ്പാ സൗകര്യങ്ങൾ പ്രധാനമായും സഹായകരമായത് മറ്റു ന്യൂനപക്ഷവിഭാങ്ങൾക്കാണ്‌.
ചെറു ഗ്രാമങ്ങളിലെ മുസ്‌ലിം ജനസംഖ്യയും അവർക്കുള്ള അടിസ്ഥാന വിദ്യാഭ്യാസ സൗകര്യങ്ങളുടെ ലഭ്യതയും തമ്മിൽ വളരെ വ്യക്തവും നിർണ്ണായകവുമായ വിപരീത അനുപാതമാണുള്ളത്.
മുസ്‌ലിംകൾ കൂടുതലായി കേന്ദ്രീകരിക്കപെട്ടിട്ടുള്ള ഗ്രാമങ്ങളിൽ വേണ്ടത്ര നല്ല അപ്രോച്ച് പാതകളോ പ്രാദേശിക ബസ്സ് സ്റ്റോപ്പുകളോ പോലും ഇല്ല.
ഐ.എ.എസ് ൽ 3 ശതമാനവും ഐ.എഫ്.എസിൽ 1.8 ശതമാനവും ഐ.പി.എസിൽ 4 ശതമാനവമാണ്‌ മുസ്‌ലിംകളുടെ പ്രാതിനിധ്യം.
ഇന്ത്യൻ റയിൽ‌വേയിൽ 4.5 ശതമാനമാണ്‌ മുസ്‌ലിം പ്രാതിനിധ്യം.
അവരിലെ 98.7 ശതമാനവും താഴ്ന്ന നിലയിലുള്ള സ്ഥാനങ്ങളിലാണ്‌.
സർ‌വകലാശലകളിലും ബാങ്കുകളിലും മുസ്‌ലിംകളുടെ തൊഴിൽ പ്രാതിനിധ്യം വളരെ ചെറുതാണ്‌.
പോലീസ് കോൺസ്റ്റബിൾമാരിലെ ഇവരുടെ പങ്ക് 6 ശതമാനം മാത്രം.
ആര്യോഗ്യ രംഗത്ത് 4.4 ശതമാനവും ഗതാഗത മേഖലയിലെ തൊഴിൽ രംഗത്ത് 6.5 ശതമാനവുമാണ്‌.
മൗലാന ആസാദ് എഡുക്കേഷൻ ഫൗണ്ടേഷന്റെ ഫണ്ട് 1000 കോടിയായി ഉയർത്തേണ്ടതുണ്ട്.
2002 മുതൽ 2006 വരെയുള്ള നാലുവർഷ കാലത്ത് മദ്രസ്സ നവീകരണ പദ്ധതിക്കായി നീക്കിവെച്ചത് 106 കോടി മാത്രമാണ്‌.
ഈ പദ്ധതിയെകുറിച്ചുള്ള വിവരം താഴെതട്ടിലുള്ള ജനങ്ങളിലേക്ക് മതിയായ വിധത്തിൽ എത്തിയിട്ടില്ല.
തിരഞ്ഞെടുക്കപ്പെടുന്ന സ്ഥാപനങ്ങളിലും മുസ്‌ലിംകളുടെ പങ്കാളിത്തം തുലോം പരിമിതമാണ്.
ഈ സ്ഥാപനങ്ങളിലെ തിരഞ്ഞെടുക്കപ്പെടുന്ന മുസ്‌ലിംകൾക്കും മറ്റുള്ളവർക്കും നൂതനമായ സങ്കേതങ്ങളിലൂടെ നിർണ്ണായകമായ തീരുമാന പ്രക്രിയകളിൽ പങ്കുകൊള്ളാനാവും.
ജോലി പങ്കാളിത്ത നിരക്ക്(work participation rate -WPR) ഹിന്ദു ഒ.ബി.സി(67 ശതമാനം) നിരക്കിനേക്കാൾ മുസ്‌ലിം ഒ.ബി.സി നിരക്ക്  വലിയ വ്യത്യാസമുണ്ട്.
6 ലക്ഷം ഏക്കറിലുള്ള ഭൂമിയും 6000 കോടി രൂപയും ഉള്ള മൊത്തം അഞ്ചു ലക്ഷം വക്കഫ് സ്വത്തുക്കൾ ഉണ്ട് .